text: Lilholt giver koncert i Møgeltønder
  25 oktober 2012 kl. 13.18
  Torsdag aften giver den danske sangfugl en speciel koncert i Møgeltønder.
  Lars Lilholt er for tiden i gang med en landsdækkende turné, der for en aften slår vejen forbi Møgeltønder.
  Men aftenens koncert i Møgeltønder bliver ikke som Lars Lilholt koncerter er flest, der bliver nemlig tale om en mindre og mere intim akustisk koncert, hvor Lars Lilholt både vil spille sange fra sit kommende album samt de gamle klassikere. 
  Se med i TV SYD i aften klokken 19:30, hvor vi har et direkte interview med et af Danmarks største musikikoner inden aftenens koncert.
  